LEWE IN OORWINNING DEUR JESUS - Nader in eenvoud
Published on 12th Jun 2020 8th Jun 2020 by Risa Cronje
Jesus het gesterf om van diegene wat in Hom glo, meer as oorwinnaars te maak. Lewe in oorwinning deur jou geloof in Jesus Christus.
GOD BELOWE OORWINNING.
Jesaja 54:17: "Geen wapen wat gesmee word om jou aan te val, sal iets uitrig nie; elkeen wat vals teen jou getuig, sal gestraf word. Dit is hoe Ek, die Here, vir my dienaars sorg. Ek laat geregtigheid aan hulle geskied, sê die Here."
Johannes 16:33: "Dit sê Ek vir julle, sodat julle vrede kan vind in My. In die wêreld sal julle dit moeilik hê; maar hou moed: Ek het die wêreld klaar oorwin."
2 Korinthiërs 2:14: "Maar aan God die dank! Hy voer ons altyd saam in sy triomftog omdat ons een is met Christus. Deur ons versprei Hy die kennis van Christus oral soos 'n aangename geur."
1 Johannes 5:4: "…want enigeen wat 'n kind van God is, kan die sondige wêreld oorwin. En die oorwinning wat ons oor die wêreld behaal het, is deur ons geloof."
Goeie Nuus: In Jesus Christus het ons reeds die oorwinning behaal. Ons kan elke dag, deur Hom, lewe in oorwinning!
OORWINNING OOR SONDE.
"Julle moet dus altyd onthou dat ook júlle vir die sonde dood is, maar vir God lewe, omdat julle een is met Christus Jesus.
Ons dank God dat julle van die sonde vrygemaak is en slawe van God geword het wat sy wil doen."
Goeie Nuus: Deur geloof in Jesus is ons dood vir die sonde en lewe vir God. Die sonde voer nie meer heerskappy oor ons nie. Deur Jesus kan ons lewe in oorwinning en die wil van God doen.
MEER AS OORWINNAARS.
Goeie Nuus: Dit maak nie saak wat die lewe ons kan toe gooi nie, niks kan ons van die liefde van Christus skei nie. Deur Hom kan ons lewe in oorwinning, want ons is meer as oorwinnaars!
LEES OOK: MEER AS OORWINNAARS
GOD SE WAPENRUSTING.
Goeie Nuus: God het vir ons 'n volle wapenrusting gegee. Ons moet dit elke dag aantrek sodat ons die duiwel kan teenstaan en oorwinning behaal.